क्रसभिल, इलिनोइ

thumb
thumb
thumb

क्रसभिल संयुक्त राज्य अमेरिकाया इलिनोइ राज्यया छगु भिलेज (गां) ख। क्रसभिलया अनुरुप सर्भेयर जन मिलं सन् १९७२स तमस क्रस व सिलास इलियतया निंतिं देकादीगु ख। थ्व थाय्‌या नां तमस क्रस (Thomas Cross)या नामं वःगु ख। थ्व नगरया न्हापांगु नक्सा अनुसार थ्व नगर बच्छि वर्ग माइलय् (वा १६० एकर् वा चौथाइ सेक्सन)या क्षेत्रय् ३गूगु प्राथमिक मेरिदियनया रेन्ज १०या ताउनशिप ४ दक्षिणया सेक्सन २३स दयाच्वन।

थ्व थाय्‌या पलिस्था सन् १८७२स जूगु काइरो व भिन्सेन्नेस् रेललं नाप स्वापू दु। सन् १८५३स भिन्सेन्नेस् एन्द पदुकाः रेलवे कम्पनीया पलिस्था जुल। थ्व कम्पनीं क्रसभिल दूगु थासं रेललं दयेकीगु प्रस्ताव तःसां थ्व ज्या सुथां मलात। सन् १८५७स इलिनोइ साउदर्न रेलवे कम्पनीं थ्व रेललंया विचाःयात आत्मसात यातः। थ्व प्लानया न्हापांगु संस्करणय् रेललंया लंपु फिलिफ्स्ताउनं यंकीगु प्रस्ताव दःसां फिलिप्सताउनया बुंथुवा स्तिफन फित्ज्गेराल्द व सोलोमन चार्ल्सं थःगु बुं त्वतीगु प्रस्तावयात मानेमया। सन् १८५७स तमस् क्रसं रेललंया लंपु थःगु बुंया दथुसं यंकीगु प्रस्ताव तल व लिपा थ्व हे बुंया दथुइ क्रसभिल बस्ती दयावल। रेललंया परियोजना अमेरिकाया गृहयुद्धया बिले द्युसां सन् १८६७स काइरो व भिन्सेन्नेस रेल्वे कम्पनीया पलिस्था लिसें ज्या सुथां लात। सन् १८९५स सेप्तेम्बर ३० खुनु आधिकारिक कथं नगरया पलिस्था जुल व नगर अधिनियम अक्तोबर १२, १८९५स सुथया ११:०५इले फाइल जुल।  

जनसंख्या
सन् २०००या जनगणना कथं थ्व थाय्‌या जनसंख्या ७८२ दु धाःसा थ्व थासे ३८८खा छें दु।

भूगोल
थ्व थाय्‌ अक्षांश ३८.१६३००१ उत्तर व देशान्तर ८८.०६६६७१ पश्चिमय् ला()। थ्व थासे १६६४०६८ वर्ग मिटर (०.६४२५ वर्ग माइल) जमिन दु धाःसा ० वर्ग मिटर (० वर्ग माइल) ल दु।

लिधंसा

Category: इलिनोइ